

**EN IGUALTAT, SEGUIM IGUAL #seguimigual**

**A LA VAGA GENERAL!**

**8 DE MARÇ DE 2019**

**La vaga podrà desenvolupar-se durant tota la jornada laboral i com a mínim durant dues hores en cadascun dels torns de treball**

**Les dones estem fartes de tanta precarietat.**

**Estem fartes seguir com fa deu anys!**

Seguim igual en bretxa salarial. Va ser d’un 24,4% el 2008 i el 2017 se situava en un 23,4%. A aquest pas, arribarem a la igualtat salarial d’aquí a 350 anys.

Seguim igual en baixa ocupació. Es manté la baixa taxa d’ocupació femenina, que era d’un 49,9% el 2007 i va ser d’un 49,1% el IV trimestre de 2018.

Seguim igual en subocupació. Les dones som les qui continuem signant els contractes a temps parcial. El 2007, un 78,8% d’aquest tipus de contractes els vam signar dones. El IV trimestre de 2018 van baixar només fins al 72,6%.

Seguim igual en manca de directives. Els homes continuen ocupant els llocs directius i alts càrrecs. El 2011 només un 26,1% de personal directiu i gerència érem dones. El IV trimestre de 2018, les dones representàvem el 32,2%.

Seguim igual en conciliació.Continuem agafant els permisos de conciliació. El 2007, el 96,1% de les excedències per cura de menor van ser per a dones. 10 anys més tard, el 2017, el 92,8%.

Seguim igual en assetjament a la feina. L’assetjament sexual i per raó de sexe continua sent una de les formes més generalitzades de violència als centres de treball i alhora més oculta.

Cal la mobilització popular, als carrers, a les empreses i dins la societat en general, per exigir:

* La derogació urgent de la reforma laboral
* Incrementar l’SMI
* La redacció d’una llei de transparència salarial
* Més control i sancions a les empreses incomplidores, incrementant la inspecció de treball. S’han de garantir els plans d'igualtat
* Garantir el poder adquisitiu real de les pensions
* Ratificar el conveni 189 de l’OIT que regula els drets i les condicions laborals de les treballadores de la llar
* Ampliar i adequar els drets laborals de les dones en situació de violència masclista
* Actualitzar els permisos de conciliació
* Augmentar notablement els pressupostos dedicats a polítiques d’igualtat
* Dotar de recursos i efectius l’Institut Català de les Dones
* Recuperar la figura del delegat/ada d’igualtat
* Més recursos. Per a la lluita contra les desigualtats, les discriminacions i contra la violència masclista

|  |  |
| --- | --- |
| * **LA UGT CONVOCA VAGA LABORAL** * **DONEM SUPORT A LES VAGUES DE CONSUM, DE CURES I D’ESTUDIANTS** * **PARTICIPEM EN LES MOBILITZACIONS CONVOCADES ARREU DEL TERRITORI** * **FEM UNA CRIDA A LES MANIFESTACIONS DE LA TARDA EN TOTS ELS TERRITORIS** |  |